CELEX: 62019TN0387
Language: fi
Date: 2019-06-26 00:00:00
Title: Asia T-387/19: Kanne 26.6.2019 — DF ja DG v EIP

26.8.2019   
            
            
               FI
            
            
               Euroopan unionin virallinen lehti
            
            
               C 288/56
            
         
      Kanne 26.6.2019 — DF ja DG v EIP
      (Asia T-387/19)
      (2019/C 288/69)
      Oikeudenkäyntikieli: ranska
      
         Parties
      
      
         Kantajat: DF ja DG (edustajat: asianajajat L. Levi ja A. Blot)
      
         Vastaaja: Euroopan investointipankki
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  tutkimaan kanteen ja toteamaan sen perustelluksi
               
            ja näin ollen:
      
                  —
               
               
                  kumoamaan päätökset, joilla DF:lle ja DG:lle on jätetty myöntämättä asettautumiskorvaus heidän palatessaan ulkoisista toimistoista (6.3. 2018 DF:n osalta ja 28.2. 2019 DG:n osalta tehdyt päätökset);
               
            
                  —
               
               
                  kumoamaan tarvittavilta osin 19.3.2019 (DF:n osalta) ja 27.3.2019 (DG:n osalta) tehdyt päätökset, joissa EIP on katsonut, ettei ollut syytä aloittaa sovittelumenettelyä, koska vaatimukset olivat ilmeisen perusteettomia (”manifestly unfounded”);
               
            
                  —
               
               
                  kumoamaan tarvittavilta osin 14.6.2019 tehdyt päätökset, joissa asettautumiskorvauksen epääminen on vahvistettu;
               
            
                  —
               
               
                  velvoittaman vastaaja maksamaan kummallekin kantajalle asettautumiskorvaus viivästyskorkoineen, jotka lasketaan EKP:n soveltaman korkokannan mukaisesti kahdella prosenttiyksiköllä korotettuna siihen asti, kunnes korvaus on kokonaan maksettu;
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Kanneperusteet ja pääasialliset perustelut
      
      Kantajat vetoavat kanteensa tueksi neljään kanneperusteeseen.
      
                  1.
               
               
                  Ensimmäinen kanneperuste koskee sitä, että Euroopan investointipankki (EIP) on tulkinnallaan rikkonut henkilöstösääntöjen liitteessä VII olevia 5 ja 17 artiklaa, koska näissä säännöksissä olevan säännön uusi tulkinta ei ole sillä tavoitellun päämäärän mukainen.
               
            
                  2.
               
               
                  Toinen kanneperuste koskee saavutettujen oikeuksien ja luottamuksensuojan loukkaamista, siirtymäjärjestelmän puuttumista, hyvän hallinnon periaatteen loukkaamista ja huolenpitovelvollisuuden laiminlyöntiä.
               
            
                  3.
               
               
                  Kolmas kanneperuste koskee syrjintäkiellon periaatteen loukkaamista.
               
            
                  4.
               
               
                  Neljäs kanneperuste koskee EIP:n henkilöstösääntöjen 41 artiklan rikkomista.